- Hindi News
- National
- सुविधा...गांवों में बनेगी जल संरचनाएं, तालाब मरम्मत के लिए 40 लाख की स्वीकृति
सुविधा...गांवों में बनेगी जल संरचनाएं, तालाब मरम्मत के लिए 40 लाख की स्वीकृति
शाजापुर | पानी बचाने के लिए आगामी दिनों में जनपद पंचायत शाजापुर की आधा दर्जन ग्राम पंचायतों में जल संरचनाओं को सुदृढ़ीकरण किया जाएगा। साथ ही तालाबों के जीर्णोद्धार की रूपरेखा भी तैयार हो चुकी है। इसके लिए कलेक्टर अलका श्रीवास्तव ने 40.306 लाख रुपए की प्रशासकीय स्वीकृति भी जारी कर दी है। जानकारी के मुताबिक शाजापुर जनपद की ग्राम पंचायत सिहोदा, देवलाबिहार, पाडली, जरखी, सकराई एवं जनपद पंचायत मोमन बड़ोदिया की ग्राम पंचायत बिजाना, डंगीचा में ग्राम उदय से भारत उदय अभियान के तहत चिह्नित जल संरचनाओं का सुदृढ़ीकरण और तालाब जीर्णोद्धार कराया जाएगा। मरम्मत के कुल 7 कार्यों के लिए कलेक्टर ने यह राशि स्वीकृत की है। जिला पंचायत सीईओ वीरेंद्र सिंह रावत ने बताया कि स्वीकृत कार्य तत्काल शुरू करने एवं त्रिस्तरीय चरण के फोटोग्राफ अपलोड करने के लिए संबंधित जपं के मुख्य कार्यपालन अधिकारियों को निर्देशित किया जा चुका है।
tgl_Latn sot_Latn hin_Deva hin_Deva hin_Deva